1. **הצג את עצמך – רמה ז'.**
	1. **(= שעה אקדמית אחת) הצג את עצמך**

פרטים אישיים בסיסיים.

1. שואלים זה את זה (10 דק')

המורה בוחר תלמיד אחד ומתרגל שיחה בסיסית:

בוקר טוב / ערב טוב.

מה שמך? / שמי... ושמך?

מה שלומך? / בסדר, ואתה?

בן כמה אתה? / אני בן...

איפה אתה גר? / אני גר ב...

איפה אתה לומד? / אני לומד ב...

\* לפי הצורך, התלמידים עצמם יכולים לכתוב את השאלות על הלוח.

לאחר מכן, המורה מחלק כרטיסים עם הפרטים הבאים לכל תלמיד: שם, גיל, מקום מגורים, ועיסוק. לדוגמה:

ג'ון

בן 15

חיפה

בית ספר ממלכתי

כל שני שמות (מכרטיסים שונים) צריכים להתחיל באותה האות ויתר הפרטים צריכים להיות זהים. לדוגמה:

(כרטיס 1) (כרטיס 2)

ג'ון ג'ונתן

בן 15 בן 15

חיפה חיפה

בית ספר ממלכתי בית ספר ממלכתי

על המורה לוודא שהכרטיסים מחולקים באופן כזה שהכרטיסים הדומים הללו רחוקים זה מזה בערימה (לדוגמה, מתוך 30 כרטיסים – אחד לכל תלמיד – הכרטיס עם שמו של ג'ון יהיה הראשון בערימה, ואילו הכרטיס עם שמו של ג'ונתן יהיה במקום ה-15).

לאחר שהתלמידים קיבלו את הכרטיסים, עליהם לחזור בזוגות על השיחה שערך המורה עם התלמיד הראשון, אך בתשובותיהם עליהם להשתמש בפרטים מתוך הכרטיס שקיבלו.

1. (15-20 דק') בחלק השני לפעילות זו, המורה מבקש מהתלמידים למצוא בן זוג שהשם בכרטיס שלו מתחיל באותה האות. לדוגמה:
* ג'ונתן? איפה ג'ונתן?
* אני כאן, המורה.
* ואיפה ג'ון?
* כאן.
* ג'ונתן וג'ון, לכו יחד ותרגלו את השיחה ביניכם.

\* הפעם, אפשר להציג את "גם אני" (מפני שלשניהם יש את אותם הפרטים בכרטיסיהם).

כל התלמידים מחפשים את בני הזוג שהשם בכרטיס שלהם מתחיל באותה האות, ומתרגלים את השיחה. בסיום, כל זוג תלמידים מציג את עצמו: "אנחנו רבקה ורחל, אנחנו בנות 9, אנחנו גרות ב..."

\* המורה יכול לבחור לעשות זאת בקבוצות קטנות או בזוגות המציגים את עצמם מול הכיתה, כפי שעדיף לדעתו.

1. (15-20 דק') מי זה מי.

לפעילות זו, על המורה להכין תמונות של אנשים מפורסמים שהתלמידים מכירים היטב, רצוי ממוצאים שונים. כל כרטיס יכול לכלול פרטי מידע שונים, כגון:

מסי

בן 32

ברצלונה

שחקן כדורגל

המורה בוחר תלמיד אחד, מבקש ממנו לגשת ללוח ונותן לו אחד מכרטיסים אלה. על התלמיד להגיד את המידע על אותו אדם מבלי לומר את שמו. התלמידים צריכים לנחש במי מדובר. המנחש נכונה ייגש ללוח.

המורה יכול גם לתת כרטיס שמופיע בו יותר מאדם אחד (לדוגמה, להקה), ואז אפשר להשתמש בלשון רבים (הם).

* 1. **(= שעה אקדמית אחת) הצג את המשפחה שלך.**
1. (15-20 דק') עץ משפחתי.

המורה מביא לכיתה תמונות של עץ משפחתי (גודלה של המשפחה – כולל המשפחה המורחבת או לא – תלוי בשיקול הדעת של המורה בהתאם לידע של התלמידים). המורה יכול להתחיל לספר בקצרה פרטים על בני המשפחה, במשפטים פשוטים. לדוגמה: "זהו ליאו. אבא שלו הוא... אימא שלו היא... יש לו שלושה אחים: שני אחים ואחות אחת. הוא הבכור ואחותו היא הצעירה במשפחה...".

בקשו מהתלמידים לתרום כמה משפטים משלהם. אם התלמידים ברמה טובה, הם יכולים לדבר על המידע בזוגות (הביאו תמונה של עץ משפחה לכל זוג). אם לא, דברו על המידע בקבוצה הגדולה. לפי הצורך, כולם יכולים לחזור על המשפט שאמר המורה או תלמיד אחר.

1. (15-20 דק') העץ המשפחתי שלי.

בקשו מהתלמידים לצייר במהירות תרשים של העץ המשפחתי שלהם. לאחר מכן, בזוגות, הם שואלים זה את זה שאלות:

* איך קוראים לאבא שלך / לאימא שלך?
* כמה אחים יש לך?
* האם אתה הבכור / הצעיר במשפחה?
* יש לך אחים / אחיות?...

\* המורה יכול לבקש מהזוגות שסיימו מהר, לדבר ביניהם על בני המשפחה (במשפטים ארוכים יותר, במקום להשיב על שאלות).

1. (10-15 דק') דבר על עץ משפחה של מישהו אחר.

לסיום, המורה מתחיל לשאול תלמיד על עץ המשפחה של חברו או חברתו לכיתה. אם התלמידים מתקדמים יותר, הוא יכול לבקש מהם להציג את השאלות בעצמם.

* 1. **(= שעה אקדמית אחת) דבר על התחביבים ותחומי העניין שלך**
1. (15-20 ד') הצגת התחביבים.

המורה מביא תמונות של אנשים שעושים דברים שונים (כל תמונה ממוספרת). אלה יכולים להיות אנשים מפורסמים (זמרים, ציירים, סופרים, מגישי טלוויזיה, שחקני כדורגל וספורטאים אחרים), אך לא רק, כך שיוצג מגוון רחב של תחביבים.

המורה מציג את התמונות בזו אחר זו. אם מדובר באדם מפורסם, המורה יכול לומר את שמו, ומה אותו אדם אוהב לעשות. לדוגמה, "זהו ליאו מסי. מסי אוהב לשחק כדורגל". לאחר מספר דוגמאות, התלמידים יכולים לנסות להגיד את התחביבים.

בתוך כך, המורה יכול להתחיל לשאול תלמיד או שניים אם הם אוהבים לעשות את מה שמוצג בתמונה: "ואת, את אוהבת לצפות בטלוויזיה?". התלמידים צריכים להשיב במשפט מלא.

לפי הצורך, לאחר שהוצגו כל התחביבים, המורה יכול לחזור עליהם שוב בקצרה, והתלמידים יחזרו אחריו כדי לסייע בחיזוק אוצר המילים.

1. (10-15 דק') התחביבים שלי.

התלמידים מדברים על התחביבים שלהם בקבוצות של שלושה. הם יכולים לבחור תחביבים שמופיעים על הלוח או להוסיף את האהובים עליהם. עליהם לציין לפחות שני תחביבים, עדיף שלושה. עליהם להגיד אם הם מסכימים או לא.

* אני אוהבת לשחק כדורגל, ואתם?
* גם אני.
* אני לא. אני מעדיף לשחק במשחקי מחשב.

בסיום, עליהם לסכם את התחביבים של חברם לכיתה היושב מימינם. "הוא אוהב לשחק כדורגל, לצפות בטלוויזיה, ולטייל".

\* אם אין זמן להתחיל את פעילות ג' (או שיש צורך לחזור על הדברים הקודמים), אפשר להמשיך את ב' עם פעילות "סקר". התלמידים כותבים תחביבים על הלוח, והמורה שואל: "מי אוהב...?". התלמידים מרימים יד. לאחר מכן הם יכולים לשאול את השאלות, עד שמסיימים את הסקר. לדוגמה

טיולים I I (2 תלמידים)

צפייה בטלוויזיה I I I I (4 תלמידים)

קריאה I I I (3 תלמידים)

תחביבים אחרים I I I (3 תלמידים)

המקום עבור "תחביבים אחרים" נועד לאפשר לתלמידים להעלות תחביבים אחרים שהם אוהבים ואינם נכללים בסקר. לאחר מכן, המורה צריך לשאול: "ואילו תחביבים נוספים אתם אוהבים?". בסיום, עליהם ליצור משפטים הכוללים את מספר האנשים שאוהבים כל תחביב.

1. (15-20 דק') מה הוא עשה/היא עשתה *אתמול*?

הציוד לפעילות זו:

* על הלוח תלויות תמונות האנשים העוסקים בתחביבים מהפעילות הקודמת (התמונות ממוספרות).
* קוביות משחק (מספיק קוביות כדי לכסות את מספר התחביבים).
* כרטיסים מקופלים שבתוכם כתובים זמנים שונים ביממה (6:00, 12:00, 21:00, בבוקר, בערב, בלילה).
* ערימת כרטיסים נוספת עם כינויי גוף שונים.

המורה מחלק את הכיתה לשתי קבוצות. תלמיד מקבוצה אחת בכל פעם, ניגש לשולחן המורה ולוקח כרטיס אחד עם ציון זמן, כרטיס אחד עם כינוי גוף, ומטיל את הקוביות. המספר המתקבל הוא התמונה הנבחרת. אותו תלמיד צריך ליצור את המשפט בלשון עבר בצורה נכונה. לדוגמה:

כרטיס 1: בבוקר

כרטיס 2: אנחנו

קובייה: מס' 6 (צפייה בטלוויזיה).

תשובה: אתמול צפינו בטלוויזיה בערב.

אם התלמיד משיב נכונה, הקבוצה שלו מקבלת 10 נקודות. אם לא, הקבוצה מפסידה 5 נקודות והקבוצה השנייה מקבלת הזדמנות להגיד את התשובה הנכונה, ועל כך יקבלו 5 נקודות.

* 1. **(= שעה אקדמית אחת) דבר על התחביבים ותחומי העניין שלך (המשך) ומה אתה רוצה להיות.**
1. (15-20 דק') מה הוא/היא? מה הוא היה/מה היא הייתה?

השתמשו בתמונות המפורסמים, החליפו תחביבים אם צריך, אך הפעם התמקדו במקצוע. לדוגמה, "זהו מסי, הוא אוהב לשחק כדורגל. הוא שחקן כדורגל". לאחר שתעברו על תמונות המפורסמים מהפעילויות הקודמות, הביאו תמונות חדשות עם מקצועות חדשים שהתלמידים אמורים לזהות: עורך-דין, רופאה, אחות...

לאחר מכן, בקשו מהם לדמיין שהאנשים אלה הם כעת בני 75. מה הם היו? (פעילות זו נועדה לחזור על הטיית הפועל "להיות" בזמן עבר, תוך תרגול נוסף של שמות המקצועות).

ניתן להעלות את רמת הקושי על ידי שימוש בכרטיסים עם כינויי הגוף (מפעילות 1.3 – ג'), כדי שהתלמידים יטו את הפועל. בנוסף, אפשר למדוד את הזמן שלוקח להם להשיב (למשל, עליהם לעשות זאת תוך 20 שניות). אם הם לא משיבים בזמן, הם מפסידים נקודות.

1. (15-20 דק') חיים מדהימים.

בעבודה בזוגות – הציגו תמונות של אנשים לא מפורסמים ובקשו מהתלמידים לדמיין שיש לאנשים האלה חיים רגילים ביום, אך בלילה או בסוף השבוע, הם הופכים למשהו אחר. הראו דוגמאות, כמו:

"זאת אסתר. היא בת 25 והיא עורכת-דין. היא אוהבת לשיר. בלילה, היא הופכת לזמרת מפורסמת".

עליהם לדמיין שלושה סיפורים כאלה עם שלושה אנשים שונים. אחת הדוגמאות שהם יוצרים יכולה להיות על צמד/זוג (שני אחים, לדוגמה), וכך יוכלו לתרגל לשון רבים.

לאחר שנתתם לתלמידים זמן לפעילות זו, הם בוחרים באחת הדוגמאות ואומרים את המשפטים מול הכיתה.

1. (10-15 דק') מה אני אוהב? מה אני רוצה להיות?

כעת הזמן לדבר על עצמם. אם בשיעור הקודם לא ערכתם את הסקר, עשו זאת עכשיו אך עדיף עם מקצועות. המורה מבקש מהתלמידים לנוע בחלל החדר ולשאול זה את זה מה הם רוצים להיות כשיהיו גדולים. הם כותבים את התשובות ומנסים להציג את התוצאות, בהדרכת המורה.

* כמה תלמידים רוצים להיות רופאים? – שלושה תלמידים.
* שני תלמידים לא יודעים מה הם רוצים להיות.
	1. **(= שעה אקדמית אחת) איפה אני גר?**
1. (15-20 דק') המורה מראה או מציג לתלמידים טקסט קצר (בליווי תמונות) על ילדה בגילם.

*שלום, שמי שרה ונולדתי בירושלים. גרתי שם עד גיל שש ואז עברתי לחיפה עם משפחתי. אני אוהבת את חיפה מפני שהיא ליד הים ואני יכולה ללכת לשחות בים בכל יום בקיץ. יש שם הרבה חנויות ובניינים גדולים. וגם הגנים הבהאים יפים מאוד. אבל זו עיר גדולה, והבית שלי רחוק מבית הספר, אז אני צריכה לנסוע לשם במכונית או באוטובוס. אני לא אוהבת פקקי תנועה או כשצריך לטפס בעלייה.*

 לאחר קריאת הטקסט, התלמידים צריכים להשיב לשאלות הבאות:

* היכן נולדה שרה?
* האם היא עדיין גרה שם?
* מתי היא עברה דירה? עם מי?
* האם היא אוהבת את העיר החדשה שבה היא גרה? מדוע?
* מה יש בעיר? האם היא עיר גדולה או קטנה?
* מה היא לא אוהבת בחיפה?
1. (15-20 דק') העיר/יישוב שלי.

כעת התלמידים מדברים על העיר או היישוב שלהם[[1]](#footnote-1). תחילה, המורה יכול לבקש מהתלמידים לומר מה הם יודעים, ולאחר מכן אולי לסייע להם לדייק יותר בשאלות.

* האם זו עיר גדולה או קטנה / יישוב גדול או קטן?
* האם יש בה שכונות רבות?
* האם יש פקקי תנועה והרבה מכוניות?
* יש פארקים? בתי קולנוע? חנויות? בתי ספר? בתי מלון?
* האם תיירים רבים מבקרים בה? יש בה מקומות מפורסמים?
* העיר או היישוב קרובים לים? נמצאים באזור כפרי?
* אתם אוהבים את העיר או היישוב שלכם? מה הדבר האהוב עליכם ביותר? הכי פחות?

\* אפשר להסתייע בתמונות כששואלים שאלות אלה, אם התלמידים אינם מכירים היטב או שכחו את אוצר המילים.

1. (10-15 דק') איזו עיר זו?

אחד התלמידים ניגש לשולחן המורה והמורה אומר לו/לה (בסוד) שם של עיר או יישוב שהתלמיד מכיר. יתר התלמידים צריכים לשאול שאלות כן/לא והתלמיד משיב עליהן. התלמידים צריכים לנחש מהו המקום. המנחש נכונה הוא הבא שניגש לשולחן המורה.

* 1. **(= שעה אקדמית אחת) דבר על עצמך (סיכום). חיים מושלמים.**
1. (40-45 דק') (בזוגות) המורה מציג דף עם מספר. זה הגיל שכל זוג תלמידים עומד לדמיין לעצמו (לדוגמה, "גיל 25"). מתוך מחשבה על הגיל הזה, התלמידים צריכים ליצור "חיים מושלמים" שבהם יכללו מאפיינים מהנושאים שבהם עסקו בשלושת השבועות האחרונים. המורה נותן 10 דקות לחשיבה. נושאים:
* שם וגיל
* מאיפה הוא בא ואיפה הוא גר
* מה יש בעיר/יישוב שבו הוא גר
* מה הוא למד ובמה הוא עובד.
* כמה אחים יש לו ואיך המשפחה שלו
* מה הוא אוהב / לא אוהב

כל זוג תלמידים ניגש ללוח ומדבר על החיים שהמציא לעצמו. המורה יכול לשאול את יתר התלמידים בכל זמן על הדברים שאומרים התלמידים שעומדים מול הכיתה. אם הם לא משיבים נכונה, הם מפסידים נקודות.

כשזוג התלמידים מסיים, המורה מבקש מיתר התלמידים להרים יד אם הם חושבים שה"חיים" שהוצגו מעניינים. מספר התלמידים שמרימים יד הוא מספר הנקודות שיקבל הזוג, יחד עם מספר הנקודות שהמורה יבחר לתת להם.

בסיום, ה"חיים" שקיבלו את הנקודות הרבות ביותר נבחרים למעניינים ביותר.

אם נותר זמן, המורה יכול לשאול את התלמידים עוד שאלות על ה"חיים" שזכו למרב הנקודות.

1. אם הם גרים בחיפה, המורה יכול לבקש להוסיף עוד מידע על העיר. לדוגמה: "כמה חופים יש לנו?", "באילו מקומות בעיר אפשר לבקר?"... [↑](#footnote-ref-1)